Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu õnnitles president Putinit
tagasivalimise puhul.
Venemaa president sai valimistel 76,7 protsendiga ülekaaluka võidu,
sh 72,6 % topeltkodakondsusega Iisraeli-Vene kodanike seas.
Damaskuse väitel
toimus Türgi sissetung Süüriasse USA õnnistusega
ja Ankara-Washingtoni vaidlused on vaid teater.
Türgi president hoiatab Iraagi keskvalitsust:
Kui ei tegeleta kurdidega, kes kuuluvad terrorirühmitusse PKK,
ei jää Türgi armeel muud üle,
kui ohu väljajuurimiseks Põhja-Iraaki tungida.
Peaminister Netanyahu õnnitles president Putinit tagasivalimise puhul.
Venemaa riigipea sai valimistel 76,7 protsendiga ülekaaluka võidu.
Netanyahu ütles kirjas Putinile, et hindab kõrgelt nende dialoogi
ja ootab koostöö jätkumist usalduse ja mõistmise vaimus,
et edendada mõlemale riigile olulisi huve.
Ka Iisraelis, kus Vene saatkonna andmeil
on 150 000 Vene kodaniku seas ca 120 000 valimisõiguslikku inimest,
käis veidi üle 12 000 topeltkodakondsusega valija
pühapäeval hääletamas.
Nende ülekaalukas enamus, 72,6 %,
hääletas president Putini poolt.
Kuigi mõned hääletanuist ütlesid,
et mõistavad, kui vähe nende hääl valimistulemust mõjutab,
rõhutasid nad siiski valimisprotsessis osalemise tähtsust.
Arvame, et oleme suures vähemuses, nii et meie hääled ei muuda midagi,
aga seda mitte teha poleks ka õige.
Putini võit pikendab tema ametiaega veel kuue aasta võrra
ja nii ulatub see ligi veerand sajandini.
Pärast tagasivalimist rõhutas Venemaa president,
et kuigi tema uus ametiaeg
keskendub riigi kaitse- ja julgeolekuvõimetega seotule,
on tähtsaimaks tegelemine siseriiklike väljakutsetega.
On teemasid, mis on seotud kaitse- ja julgeolekuvõime tagamisega,
ilma milleta me ei saa,
kuid tähtsaim meie jaoks on siiski sisepoliitika,
ning kordan taas, et loodan teie
ja meie ülejäänud tiimi toetusele,
kui tegeleme lahendamist vajavate probleemidega riigis,
ja mille me kindlasti koos lahendame.
Süüria konflikti teemal -
Moskva blokeeris ÜRO Julgeolekunõukogu istungi,
kus püüti arutada inimõiguste olukorda Süürias.
Hiina, Boliivia ja Kazahstani toel ütles Venemaa,
et kohtumine pole õigustatud.
Seal pidi esinema ÜRO inimõiguste volinik Zeid Ra'ad al-Hussein,
kes on kritiseerinud Moskvat ja Damaskust
viimaste arengute pärast mässuliste hallatavas Ida-Ghoutas.
Me ei näe kohtumisele mingit õigustust,
kuna inimõigused ei kuulu Julgeolekunõukogu päevakorda.
Genfis töötab Inimõiguste Nõukogu
ja hr Ra'ad al-Husseini viibimine New Yorgis
pole veenev põhjus,
miks ta peaks Julgeolekunõukogus briifingu andma.
Prantsusmaa koos USA, Inglismaa, Rootsi, Poola, Hollandi, Kuveidi
ja Peruuga kutsus kokku istungi, mis pidi Prantsuse saadiku sõnul
andma nõukogule vajaliku info kriisi mõistmiseks.
Prantsusmaa koos kuue teise nõukogu liikmega palus ettekannet.
Seda metodoloogilistel ja sisulistel põhjustel.
Eelkõige metodoloogilistel põhjustel, et reageerida.
Nõukogu vajab kõikvõimalikku infot, et mõista uuritavat kriisi,
sh inimõigust puudutavat infot.
Ja see puudutab eelkõige Süüriat.
Pärast istungit ütles Süüria ÜRO saadik,
et Damaskuse vaenlased kukkusid läbi
Venemaa ja Hiina vastuseisu tõttu, kes on "mõistuse ja tarkuse hääleks".
Afrini linna vallutamise kohta Türgi armee poolt,
keda toetasid Süüria mässulised, ütles Süüria saadik ÜROs,
et see toimus USA õnnistusega
ja nimetas Ankara-Washingtoni tüli vaid teatriks.
Mida võime teile öelda, kui Türgi kuulub NATOsse
ja NATO on seotud veresaunaga kogu piirkonnas, nii Iraagis kui Süürias
Seega NATO kaitseb Türgit.
Ärge uskuge seda Hollywoodi showd, mida näete Ankaras ja mujal.
Türgi tegevus toimub USA õnnistusel.
Varem kuulutas Türgi president Erdogan,
et Ankara operatsioon Süürias pole kaugeltki läbi,
kuna Türgi armee koos kohalike liitlastega
jätkab võitlust kurdidega kaugemal idas.
Pärast eile Afrini kesklinnas kontrolli haaramist,
lõpetasime operatsiooni Oliivioks tähtsaima faasi.
Nüüd jätkame protsessi Manbijis,
Ayn al-Arabis, Ras al-Ainis ja Qamishlis,
kuni hävitame kogu selle koridori.
Erdogan hoiatas ka Iraagi keskvalitsust, väites,
et kui see ei tegele kurdidega, kes kuuluvad terrorirühmitusse PKK,
ei jää Türgi armeel muud üle,
kui ohu väljajuurimiseks Põhja-Iraaki tungida.
Eelmine nädal otsustas Iraagi peaminister al-Abadi
kaotada rahvusvahelise lennuliikluse keelu kurdide regioonis,
kuna Kurdistani Regionaalvalitsus andis survele järele
ning andis kontrolli lennujaamades üle föderaalvõimudele.
Teistes uudistes - Palestiinlaste president Abbas
needis varem president Trumpi ja soovis hävingut tema perele.
Nüüd sai oma koosa ka USA saadik Iisraelis David Friedman.
Palestiinlaste juhtkonna koosolekul eile Ramallah's kommenteeris Abbas
USA otsust tunnustada Jeruusalemm Iisraeli pealinnaks:
"USA seadustab asundused. Sama teevad ka teised USA juhid,
eriti Iisraeli suursaadik Friedman."
Abbas sõimas teda koerapojaks ning nimetas teda ja peret asunikeks.
Nii USA kui Iisrael mõistsid Abbasi sõnavõtu hukka.
USA Lähis-Ida erisaadiku Greenblati sõnul peab Abbas valima -
kas vihakõne või oma rahva eluolu parandamine.
Netanyahu ütles varem,
et palestiinlaste juhtkond kaotas šokeeriva tõe tõttu enesevalitsuse,
kui USA valitsusel lõppes kannatus
ja president Trump otsustas parandada ajaloolise vea
ja tunnustas Jeruusalemma juudiriigi pealinnaks.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri